"Есышықәса аҳәынҭқарра ацхыраара ҟанаҵоит ашьапылампылтә турнирқәа реиҿкааразы, амҩаԥгаразы, аха уи абиуџьет аҿы иарбаӡам. Абас еиԥш ауп ишыҟоу уи аус: ашьапылампылтә федерациа ашәҟәы аҩуеит "сынтәатәи ачемпиоант амҩаԥгаразы абысҟак ҳҭахуп" ҳәа аҳәара ҟанаҵоит. Анаҩс, аиҳабыра иазоуршьҭуеит аԥара. Аԥсны ашьапылампылтә командақәа рхы ныҟәыргарцаз, дара рхала ирыԥшаароуп аԥара, аспонсорцәа, аха уи азхаӡом, аклуб ҿиарцаз, акомандақәа ахеиқәырхара ауп изҿу", — ҳәа азгәеиҭеит Аҩӡба.
Аиҿцәажәара инарҭбаан шәазыӡырҩыр ҟалоит арадио Sputnik Аԥсны ишиашоу ицо аефир аҟны, асааҭ 18:00 рзы.